ถกสำนักงบฯ อุดหนุนวิจัยสนองประเทศ
สุวิทย์ เผย ม.นอกระบบให้ออกเมื่อพร้อม วอน อว.หาคนเรียนวิทย์เพิ่ม,ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) ร่วมกิจกรรมเปิดบ้านจุฬาฯ โดยมี ศ.ดร.บัณฑิต เอื้ออาภรณ์ อธิการบดีจุฬาฯ ผู้บริหาร คณบดี ให้การต้อนรับ,ดร.สุวิทย์ กล่าวตอนหนึ่งว่า ตนมาเยี่ยมจุฬาฯ เป็นแห่งแรก เพราะเป็นมหาวิทยาลัยที่เป็นเสาหลักของแผ่นดิน และพระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงตั้งจุฬาฯขึ้นเป็นส่วนหนึ่งของการปฏิรูปประเทศครั้งใหญ่ และครั้งนี้ก็หวังว่าจุฬาฯ จะเป็นเสาหลักในการปฏิรูปการเปลี่ยน แปลงครั้งที่ 2 ทั้งนี้ อว.เป็นกระทรวงที่ตั้งขึ้นใหม่ ที่มุ่งจะเป็นกระทรวงในการขับเคลื่อนประเทศให้เป็นประเทศที่พัฒนาแล้วในศตวรรษที่ 21 เน้นการสร้างคน สร้างองค์ความรู้ สร้างนวัตกรรม ที่เป็นนวัตกรรมสำหรับชุมชน ธุรกิจ และสังคม แต่การทำวิจัยที่ผ่านมามีลักษณะเป็นเบี้ยหัวแตก บางครั้งซ้ำซ้อน ตนได้หารือกับสำนักงบประมาณว่าจากนี้ไปการจัดสรรงบฯ จะต้องเน้นการวิจัย 4 รูปแบบหลัก คือ 1.งานวิจัยที่เน้นสร้างคน สร้างองค์ความรู้ 2.ตอบโจทย์ความเหลื่อมล้ำ 3.เพิ่มขีดความสามารถการแข่งขันของประเทศ และ 4.สอดคล้องกับแผนงานวิจัยขั้นแนวหน้า ขณะเดียวกันยังได้ของบฯ สนับสนุนมหาวิทยาลัยเข้ามามีส่วนร่วม โครงการวางรากฐานระบบเศรษฐกิจของประเทศสู่อนาคต หรือ BCG ประกอบด้วยเศรษฐกิจชีวภาพ เศรษฐกิจหมุนเวียน และเศรษฐกิจสีเขียว ประมาณ 2,000 ล้านบาท,ดร.สุวิทย์ กล่าวต่อว่า มหาวิทยาลัยจะแบ่งเป็น 3 กลุ่มใหญ่ คือ 1.มหาวิทยาลัยที่ผลิตบัณฑิต สร้างองค์ความรู้ใหม่ 2.มหาวิทยาลัยที่เน้นด้านอุตสาหกรรมและเทคโนโลยี และ 3.มหาวิทยาลัยที่เน้นพัฒนาพื้นที่ ซึ่งแต่ละกลุ่มจะมีตัวชี้วัดที่,แตกต่าง แต่มีศักดิ์ศรีเท่าเทียมกัน ทั้งมหาวิทยาลัยและนิสิตนักศึกษาที่เรียนในสถาบันการศึกษานั้นๆ อย่างไรก็ตาม เท่าที่ดูงานวิจัยที่จุฬาฯดำเนินการ โดยเฉพาะงานวิจัยที่ตอบสนองสังคมผู้สูงวัย ซึ่งเป็นการตอบโจทย์ประเทศได้ดี นอกจากนี้ตนตั้งใจจะเข้ามาช่วยปลดล็อกสิ่งต่างๆ ที่เป็นอุปสรรคในการทำงานของมหาวิทยาลัย โดยเฉพาะกรอบมาตรฐานคุณวุฒิระดับอุดมศึกษาแห่งชาติ (มคอ.) และการเข้าสู่ตำแหน่งทางวิชาการ ในส่วนของ มคอ.นั้นได้มอบหมายให้ รศ.นพ.สรนิต ศิลธรรม ปลัด อว. ไปดูรายละเอียดให้ได้,ข้อสรุปภายใน 3 เดือน คงไม่ใช่การยกเลิก แต่ต้องไปดูว่าจะปรับอย่างไรให้เหมาะสม ส่วนนโยบายที่จะให้มหาวิทยาลัยปรับสถานะไปเป็นมหาวิทยาลัยในกำกับรัฐ หรือ ม.นอกระบบนั้นต้องมาคุยกันใหม่ให้เข้าใจ ซึ่งจะต้องมีความพร้อม มีความรับผิดชอบ มีคุณภาพและตรวจสอบได้ ที่ผ่านมา ม.นอกระบบอาจจะยังไม่สะเด็ดน้ำ บางแห่งออกไปแล้วมีปัญหา บางแห่งไม่มีปัญหา ดังนั้นถ้ามหาวิทยาลัยใดยังไม่พร้อมก็อยู่ต่อ แต่ต้องมีภารกิจให้ตอบโจทย์ประเทศ,ด้าน ศ.ดร.บัณฑิต กล่าวว่า จุฬาฯ ทำงานวิจัยและพัฒนานวัตกรรมอย่างต่อเนื่องมาหลายปีหลายเรื่องสามารถตอบโจทย์ประเทศได้ ในศตวรรษที่ 2 ของจุฬาฯ ก็พร้อมที่จะนำศาสตร์ต่างๆ มารับใช้ประชาชนอย่างเข้มแข็ง,ขณะที่นายพลกฤษณ์ แสงวณิช คณบดีคณะวิทยาศาสตร์ จุฬาฯ กล่าวว่า ปัจจุบันอัตราผู้เรียนบัณฑิตศึกษาสายวิทยาศาสตร์ลดลง 15-20% อย่างต่อเนื่องทุกมหาวิทยาลัย เด็กที่เข้าเรียนปริญญาตรีก็ลดลง มหาวิทยาลัยพยายามปรับตัว อยากให้ อว.ช่วยเข้ามาดู โดยเฉพาะโอกาสการมีงานทำ ซึ่งผู้ที่จบปริญญาเอก จะหางานทำได้ยาก.
ดร.สุวิทย์ เมษินทรีย์ รมว.การอุดมศึกษา วิทยาศาสตร์ วิจัยและนวัตกรรม (อว.) ร่วมกิจกรรมเปิดบ้านจุฬาฯ โดยมี ศ.ดร.บัณฑิต เอื้ออาภรณ์ อธิการบดีจุฬาฯ ผู้บริหาร คณบดี ให้การต้อนรับ
สุวิทย์ เมษินทรีย์,ผลิตบัณฑิต,การปฏิรูป,การทำวิจัย,เศรษฐกิจชีวภาพ,เศรษฐกิจหมุนเวียน,เศรษฐกิจสีเขียว,การศึกษา